***Decarthrocerus*** er en slekt av palpebiller som lever i og ved ferskvann og brakkvann.

Utseende
--------

Små biller (1–3 mm), brystskjoldet og dekkvingene enten tydelig skilt ved en innskjæring (slektene *Hydraena* og *Ochthebius*) eller dannende en kontinuerlig kurve (slekten *Limnebius*). Hodet er bredt med små, runde fasettøyne. Antennene består av ti ledd, med en svakt definert, fire- eller fem-leddet kølle. Palpene (munnfølerne) er kortere enn antennene hos slekten *Ochthebius*, mye lengre enn antennene hos slektene *Hydraena* og *Limnebius*. Brystskjoldet (pronotum) er kantete med tydelige groper eller lengdefurer hos *Ochthebius* og *Hydraena*, glatt og jevnt rundet hos *Limnebius*. Dekkvingene har tydelige punktrekker hos *Ochthebius* og *Hydraena*. Beina er foholdsvis korte med fire-leddete føtter. Hos slekten *Limnebius* er leggene (tibiae) korte og tykke. **Larvene** er lange og slanke, med tre par korte bein og en hodekapsel med forholdsvis lange antenner og små kjever.

Levevis
-------

Palpebillene lever i eller ved vann. De forskjellige artene finnes stort sett enten i stillestående eller rennende vann, sjelden begge deler, og holder seg i vegetasjon eller mudder nær bredden, også på land ved vannkanten. Mange av artene i slekten *Ochthebius* lever i brakkvann og finnes ved grunne brakkvannsdammer i marsklands-områder. Andre arter lever i eller ved små bekker. Artene i slekten *Hydraena* foretrekker stort sett rent og klart vann, og kan være gode indikatorer på lite forurensning. Artene i slekten *Limnebius* lever i stillestående eller rennende ferskvann, og kan også finnes under steiner i vannkanten. De voksne billene er planteetere, larvene rovdyr.

Utbredelse
----------

Slekten er utbredt i Afrika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien åtsel- og rovbiller, Staphylinoidea (litt usikker plassering)
			* Familien palpebiller, Hydraenidae
				+ Underfamilien Bekkepalpebiler, Hydraeninae
					- Stammen Parhydraenini
						* Slekten ***Decarthrocerus*** d'Orchymont, 1948
							+ *Decarthrocerus bambusicus* Perkins, 2009
							+ *Decarthrocerus jeanneli* d'Orchymont, 1948
							+ *Decarthrocerus mahalicus* Perkins, 2009
							+ *Decarthrocerus mbizi* Perkins, 2009

Referanser
----------

1. ↑  «Artsdatabankens artsopplysninger». Artsdatabanken. 12. november 2020. Besøkt 12. november 2020.
2. ↑  Orchymont, A. d' (1948) Mission scientifique de l'Omo. Tome VII, Fascicule 62. Coleoptera XV. Hydraenidae. M*émoires du Muséum National d'Histoire Naturelle, (N.S.)* 27: 29-61, pls. 3-4.
3. ↑  Perkins, P. D. (2009) Revisions of the genera *Parhydraena* Orchymont, *Protozantaena* Perkins, *Decarthrocerus* Orchymont, and *Parhydraenopsis* nomen novum, aquatic and humicolous beetles from Africa and Madagascar, and comparative morphology of the tribe Parhydraenini +. Zootaxa 2038: 1-119.

Eksterne lenker
---------------

* *Decarthrocerus* på GBIF
* (en) *Decarthrocerus* i Encyclopedia of Life Rediger på Wikidata

* (en) *Decarthrocerus* i Global Biodiversity Information Facility Rediger på Wikidata

* (en) *Decarthrocerus* hos ITIS Rediger på Wikidata

* (en) *Decarthrocerus* hos NCBI Rediger på Wikidata